Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17038

2. Megjegyzés: A meghatározásokban szereplő (RR) jelzés azt jelenti, hogy a kifejezést a Nemzetközi Távközlési Szervezet (ITU) Rádiószabályzatából vettük át. (lásd Rádió Frekvencia Tartomány Előírások a Polgári Légiközlekedés Részére, az ICAO előírások jóváhagyásával — Doc 9718) A jelen Annex szövegében a nemzetközi előírások és ajánlott gyakorlati eljárások esetében használt kifejezések jelentése a következő: Adat — Datum Bármilyen mennyiség, vagy mennyiségek halmaza, mely más mennyiségek kiszámításának referenciájaként vagy alapjául szolgál (ISO 19104*). Adat minőség — Data quality Megbízhatósági fok vagy szint, amely azt mutatja, hogy a megadott adat pontosság, felbontás és megbízhatóság1 Szerk. Megjegyzés: A léginavigációs adat és értékei megbízhatóságának és pontosságának foka, amely jelzi, hogy az a meghatározás vagy az elfogadott módosítás óta nem változik vagy veszik el. 1 szempontjából megfelel az adatfelhasználó igényeinek. Adathálózati összeköttetések — Data link communications Távközlési összeköttetés, amely a közleményeket adathálózaton keresztül továbbítja. AIRMET tájékoztatás — AIRMET information A meteorológiai hivatal figyelő szolgálata által kiadott tájékoztatás azon időjárási jelenségek várható vagy tényleges bekövetkezéséről, amelyek befolyásolhatják az alacsony repülési magasságon üzemelő légijárművek biztonságát és amelyeket az érintett repüléstájékoztató körzetre vagy ennek részterületére kiadott alacsony repülési magasságra vonatkozó előrejelzés nem tartalmaz. Akadály — Obstacle Minden olyan (időlegesen vagy tartósan) rögzített vagy mozgó tárgy, vagy annak részei, melyek a légijárművek földi mozgására szolgáló területen találhatók, vagy amelyek a légijárművek repülés közbeni védelme érdekében meghatározott felület fölé nyúlnak. Alapforduló — Base turn Az a forduló, amit a légijármű a kezdeti megközelítés során a kirepülési útirány vége és a közbenső vagy végső megközelítési útirány kezdete között hajt végre. Az útirányok nem reciprok irányok. Megjegyzés: Az alapforduló az adott egyedi eljárásnak megfelelő módon szinttartással vagy süllyedés közben is kijelölhető. ALERFA A "riasztás állapota" megjelölésére használt kód-név. * Valamennyi ISO szabvány a fejezet végén kerül felsorolásra. 2007/70/II. szám Állomás mágneses elhajlás — Station declination Egy VOR állomás nulla fokos radiálja és a földrajzi észak közötti, a VOR állomás kalibrálásának időpontjában meghatározott iránykülönbség. Átadó egység — Transferring unit Az a légiforgalmi irányító szolgálati egység, amely a légijármű irányításával kapcsolatos felelősségét a repülés útvonala mentén soron következő légiforgalmi irányító szolgálati egységnek adja át. Átkapcsolási pont — Change over point Az a pont, ahol a VOR berendezéssel kijelölt ATS útvonalszakaszon üzemelő légijárműtől elvárják, hogy a már átrepült berendezés — mint elsődleges navigációs referencia hely — követéséről átálljon az előtte levő berendezés követésére. Megjegyzés: Az átkapcsolási pontokat azért jelölik ki, hogy a jelek erőssége és minősége a legmegfelelőbb egyensúlyban legyen a navigációs berendezések között minden használatos szinten, továbbá hogy azonos berendezéstől származó irányszög vezetést biztosítsanak az azonos útvonalszakaszon üzemelő összes légijármű számára. Átvevő egység — Accepting Unit Egy légijármű irányításának átvételére következő légiforgalmi irányító szolgálati egység. Automatikus közelkörzeti tájékoztató szolgálat — Automatic terminal information service (ATIS) Az érkező és induló légijárművek számára napi 24 órán vagy meghatározott részidőtartamon keresztül az érvényes és az állandó jellegű tájékoztatások automatikus biztosítása: Adathálózati automatikus közelkörzeti tájékoztató szolgálat —Data link automatic terminal information service (D-ATIS) Adathálózaton keresztül továbbított tájékoztatás. Beszéd-üzemű automatikus közelkörzeti tájékoztató szolgálat — Voice-automatic terminal information service (Voice-ATIS) Folyamatos és ismétlődő szóbeli rádióközleménnyel továbbított tájékoztatás. Automatikus légtérfelderítés — Automatic dependent surveillance (ADS) Egy olyan, a légijárműtől származó adatok alapján működő automatikus légtér-felderítési módszer, amely során a légijármű fedélzeti navigációs és helyzet-meghatározó rendszereiből egy adathálózati összeköttetési rendszer segítségével automatikusan továbbít adatokat, amelyek közé tartozik a légijármű azonosítója, négydimenziós helyzete és egyéb szükséges tájékoztatások. Baleset — Accident A légijármű üzemeltetésével összefüggő esemény, amely azon időtartamon belül következik be, amikor bármely személy repülés végrehajtása céljából beszáll a légijárműbe egészen addig, amikor az összes ilyen személy kiszállt a légijárműből és amelynek során:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes